পহেলগামের ঘটনার সময় ধর্মীয় শব্দবন্ধ শোনা গিয়েছিল জিপলাইন অপারেটরের মুখে? তদন্তে এনআইএ

ওয়েব ডেস্ক: পহেলগাম হামলার (Jammu Kashmir Pahalgam Terror Attack) সময় জিপলাইন অপারেটরের মুখে ধর্মীয় শব্দবন্ধ শোনা গিয়েছিল। ‘আল্লাহু আকবর’ বলা জিপলাইন অপারেটরে (Zipline Operator) মুজাম্মিলেরের জঙ্গিযোগ নিয়ে কী মনে করছে এনআইএ (NIA)। আচমকা কিছু ঘটলে মানুষ যেমন ভাবে প্রতিক্রিয়া জানায়, তেমনই জানিয়েছিলেন মুজাম্মিলও। পর্যটক যুবককে জিজ্ঞাসাবাদ করে তদন্তকারীদের প্রাথমিক অনুমান, হামলার সঙ্গে তাঁর সরাসরি কোনও যোগ নেই। বেশ কয়েক ঘণ্টা তাকে জিজ্ঞাসাবাদ করার পর গোয়েন্দারা প্রাথমিকভাবে মনে করছেন, জিপলাইন অপারেটর ঘটনায় জড়িয়ে নয়।
পহেলগাম হামলার প্রায় এক সপ্তাহ পরে সোমবার ভাইরাল হয় একটি ভিডিয়ো। জিপলাইনে চড়ে যাওয়ার সময় এক পর্যটকের সেলফি ক্যামেরায় বন্দি হয়েছিল পহেলগামে জঙ্গি হামলার মুহূর্ত। হামলার দিনে জিপলাইনার নামে ওই পর্যটক অভিযোগ করেছিলেন, তিন বার একটি ধর্মীয় শব্দবন্ধ উচ্চারণ করেছিলেন মুজাম্মিল। তার পরেই শোনা গিয়েছিল গুলির শব্দ। সেই দাবির পরেই জিপলাইনের ওই অপারেটরকে এনআইএ এবং জম্মু কাশ্মীর পুলিশ ডেকে পাঠিয়েছে বলে সূত্রের খবর।

পহেলগাম হামলার তদন্তের জন্য ওই সময়ে ঘটনাস্থলে যাঁরা ছিলেন, তাঁদের সবাইকে ডেকে পাঠিয়েছে এনআইএ। যে পর্যটকের ক্যামেরায় হামলার ঘটনা ধরা পড়েছে, তাঁর নাম ঋষি ভাট। গুজরাটের বাসিন্দা ওই ব্যক্তি তাঁর স্ত্রী ও পুত্রকে নিয়ে কাশ্মীরে ঘুরতে গিয়েছিলেন। ঘটনার দিন পহেলগামের ছিলেন তিনি। তাঁর ভিডিয়োতে জিপলাইন অপারেটরকে ‘আল্লাহু আকবর’ বলতে শোনা গিয়েছে। তারপরেই গুলি চলেছে বলে দাবি ঋষির। ঋষি ভাটের কথায়, তাঁর আগে ৯ জন জিপলাইন করেছিল। কিন্তু অপারেটর কোনও ধর্মীয় কথা বলেনি। কিন্তু আমার বেলাতেই তাকে ধর্মীয় উচ্চারণ করতে শুনেছি। আর ঠিক তারপরই নীচে গুলি চালাতে শুরু করে জঙ্গিরা। এই খবর প্রকাশ্যে আসার পরে ওই অপারেটরকেও ডেকে পাঠানো হয়েছে বলে সূত্রের খবর। এনআইএর একটি সূত্রকে জানিয়েছে যে, মুজাম্মিলের ওই প্রতিক্রিয়াকে ‘স্বাভাবিক’ বলেই মনে করছেন গোয়েন্দারা।

আরও পড়ুন: ৩ সেনাপ্রধানকে নিয়ে উচ্চপর্যায়ের বৈঠকে মোদি, এবার কী হবে?

অন্য খবর দেখুন

The post পহেলগামের ঘটনার সময় ধর্মীয় শব্দবন্ধ শোনা গিয়েছিল জিপলাইন অপারেটরের মুখে? তদন্তে এনআইএ first appeared on KolkataTV.