পহেলগামে নিহত জওয়ান ঝন্টু শেখের বাড়িতে সরকারি চাকরি

কলকাতা: জম্মু-কাশ্মীরের (Jammu & Kashmir) পহেলগামে জঙ্গিহানায় (Pahelgam Incident) নিহত জওয়ান ঝন্টু শেখের স্ত্রী শাহানাজ শেখকে রাজ্য পুলিশের কনস্টেবল পদে চাকরির নিয়োগপত্র তুলে দিলেন মুখ্যমন্ত্রী মমতা বন্দ্যোপাধ্যায় (Mamata Banerjee)। এখন থেকে তিনি কৃষ্ণনগর পুলিশ জেলায় হোমগার্ডের কাজ করবেন। মঙ্গলবার মুর্শিদাবাদের সুতিতে সরকারি পরিষেবা প্রদান অনুষ্ঠান থেকে নিয়োগপত্র তুলে দেন মুখ্যমন্ত্রী। একই সঙ্গে ঝন্টুর স্ত্রী ও ছেলের হাতে ১০ লক্ষ টাকার চেক তুলে দেন মমতা।

আরও পড়ুন: মুর্শিদাবাদে বিরাট মন্তব্য মুখ্যমন্ত্রীর

এদিন মমতা বলেন, “যারা দেশের জন্য কাজ করে, ওরা আমাদের গর্ব। ঝন্টু আলি শেখের বাড়ি তেহট্টের কৃষ্ণনগরে। ওর স্ত্রী এবং ছেলে হায়দরাবাদে থাকতো। ওরা রাজ্যে ফিরে এসেছে। এখন থেকে আমাদের সরকার সব সময় পরিবারের একজন হিসেবে ওদের পাশে থাকব।”

উল্লেখ্য, জম্মু-কাশ্মীরের পহেলগামে জঙ্গি হানায় নিহত হয়েছে বাংলার তিন বাসিন্দা। তাঁদের পরিবারকে আর্থিক ক্ষতিপূরণ দেওয়ার কথা ঘোষণা করেছিলেন মুখ্যমন্ত্রী। এমনকী পরিবারের পাশে থাকারও প্রতিশ্রুতি দিয়েছেন মমতা।

দেখুন আরও খবর: